Білім беру
Білім беру статистикасы - мектепке дейінгі, жалпы білім беретін ұйымдардың, техникалық және кәсіби, жоғары және жоғары оқу орнынан кейінгі ұйымдардың қызметін зерттейтін – статистика саласы.

Тұрақты мектепке дейінгі ұйымдар – (жылына кем дегенде 10 ай жұмыс істейтін) 1 жастан 6 (7) жасқа дейінгі балаларды күту, қарау, денсаулығын жақсарту, тәрбиелеу және оқытуды қамтамасыз етеді.
Мектепке дейінгі ұйымдарға кіретін балалардың орынмен қамтылуы (100 орынға қанша баладан келетініне шаққанда) мектепке дейінгі ұйымдардағы балалар саны ондағы орын санының қатынасымен анықталады. 
Күндізгі жалпы білім беретін мектептер – бастауыш, негізгі орта және жалпы орта білімнің жалпы білім беретін оқу бағдарламаларын іске асыратын оқу орындары. Жалпы білім беретін мектептер үздіксіз білім берудің негізгі буыны болып табылады. Статистикалық есептіліктерде күндізгі жалпы білім беретін мектептер типтері бойынша: бастауыш, негізгі орта, жалпы орта, арнаулы түзету мектептері, түрлі пәндерді тереңдетіп оқыту мектептері, гимназиялар, лицейлер болып топталады.
Кешкі жалпы білім беретін мектептер – негізгі және орта жалпы білімді әр жастағы (жұмыс істейтін және жұмыс істемеймін) Қазақстан азаматына алуға мүмкіндік беретін оқу орны. Жалпы білім беретін бағдарлама күндізгі, сырттай, жанұялық білім, экстернат нысандарында меңгеріледі.
Кәсіптік мектептер (лицейлер) – жалпы орта білім берудің жалпы білім беретін оқу бағдарламалары мен техникалық және қызмет көрсету еңбегінің білікті кадрларын даярлау жөнінде техникалық және кәсіптік білім берудің кәсіптік оқу бағдарламаларын іске асыратын оқу орны.

Колледждер – қоғамдық пайдалы кәсіптік қызметтердің негізгі бағыттары бойынша техникалық және қызмет көрсету еңбегінің білікті мамандарының даярлауға бағытталған, жалпы орта білім берудің жалпы білім беретін оқу бағдарламалары мен техникалық және кәсіптік, орта білімнен кейінгі білім берудің кәсіптік оқу бағдарламаларын іске асыратын оқу орны.

Жоғары оқу орындары – біліктілікті және (немесе) «бакалавр» академиялық дәрежесін бере отырып мамандар даярлауға, жоғары білікті ғылыми және педагог кадрлар даярлауға бағытталған, жоғары және жоғары оқу орнынан кейінгі білім берудің кәсіптік оқу бағдарламаларын іске асыратын оқу орны.
Білім беру ұйымдарының оқушылар саны білім беру ұйымдарындағы, бастауыш, орта және жоғарғы кәсіптік білім беру ұйымдарындағы оқитындар саны.

Оқу орындарына қабылдау – осы оқу жылында оқуға қабылданған адамдар санының көрсеткіші. Бекітілген ережелерге сәйкес жүзеге асырылады. Қабылдағандар санына екi жыл бiр сыныпта қалған балалар және оқытуға қайта алынған адамдар қосылмайды. 

Оқу орнын бітірушілер – оқу орындарындағы толық курсты бітірген және тиісті білім (мамандық) алған тұлға саны. Жоғары оқу орнын бітіргендерге мамандығына сәйкес біліктілік беріледі, диплом және белгілі нұсқадағы белгі беріледі.

Магистр – жоғары оқу орнынан кейінгі кәсіби оқу бағдарламасын менгерген тұлғаға берілетін академиялық дәреже.
Аспирантура, докторантура – аспирантурасы немесе докторантурасы бар оқу орындары мен оқу мекемелерінде ғылым және ғылыми-педагогикалық кадрлардың жоғары біліктілігін дайындайтын нысан.

